مکانات اور شہری غریبی کے خاتمے کی وزارت
ہاؤسنگ اور شہری امور کی وزارت نے بین الاقوامی یوم خواتین منایا پی ایم اے وائی ۔ یو کی خواتین استفادہ کنندگان کو اعزاز سے نوازا گیا
پی ایم اے وائی ۔ یو کے تحت اب تک 111 لاکھ مکانات منظور کیے گئے
73 لاکھ مکانات زیر تعمیر؛ 43 لاکھ سے زائد مکانات سونپے گئے
نئی دہلی، 09 مارچ 2021: ہاؤسنگ اور شہری امور کی وزارت  نے پردھان منتری آواس یوجنا۔ شہری  اور مختلف سطحوں پر اس اسکیم سے وابستہ دیگر خواتین مستفیدین کی قابل ستائش کوششوں کو اعزاز بخشنے اور ترغیب فراہم کرانے کے لئے ایک ورچووَل پروگرام کا انعقاد کیا۔ اس پروگرام کا انعقاد کل بین الاقوامی یوم خواتین 2021 کے موقع پر کیا گیا تھا۔ اس موقع پر ہاؤسنگ اور شہری امور کے وزیر مملکت  جناب ہردیپ ایس پوری نے کہا کہ ’’گرہ سوامنی‘‘ کے بنیادی بھارتی فلسفے میں مضمر جذبے سے یہ ظاہر ہوتا ہے کہ خاتون سے ہی گھر بنتا ہے۔ ایک گھر کا مالکانہ حق نہ صرف خاتون کو بااختیار بناتا ہے بلکہ اس گھر کو اس کے کنبے کے لئے بھی ایک بہتر مقام بناتا ہے۔ انہوں نے کہا کہ ملکیت کے ساتھ ایک گھر سے نہ صرف ایک خاتون کے اندر تحفظ کے احساس میں اضافہ ہوتا ہے بلکہ اسے گھر سے متعلق فیصلے لینے میں مزید فعال کردار ادا کرنے کے ساتھ ساتھ مالی تحفظ کا احساس بھی ہوتا ہے۔
وزیر موصوف نے کہا کہ وزارت 2022 تک ’سبھی کے لئے مکان‘ فراہم کرنے کے محترم وزیر اعظم کے خواب کو شرمندہ تعبیر کرنے کے لئے عہد بستہ ہے۔ انہوں نے زور دیتے ہوئے کہا کہ بہتر مکان تک رسائی سے نہ صرف خواتین، ان کے بچوں اور پورے کنبے بلکہ ان کی زندگی پر بھی زبردست طریقے سے مثبت اثرات مرتب ہوتے ہیں۔
اسکیم کا بنیادی مقصد خواتین کو بااختیار بنانا ہے۔ پی ایم اے وائی  کے تحت تعمیر شدہ یا حاصل شدہ مکانا ت کو خاتون رکن کے نام پر یا مشترکہ نام کے معاملے میں پہلے خاتون کے ساتھ فراہم کیا جاتاہے۔ پی ایم اے وائی  کے تحت ہر گھر بیت الاخلاء، بجلی اور پانی کے کنکشن جیسی بنیادی شہری سہولتوں تک رسائی کے ساتھ ساتھ تحفظ اور زندگی کے وقار کو بھی یقینی بناتا ہے۔
پروگرام کے دوران ہاؤسنگ اور شہری امور کی وزارت کے سکریٹری جناب درگا شنکر مشرا نے پی ایم اے وائی  کے تحت ایک گھر حاصل ہونے کے بعد خواتین فیض یافتگان کی زندگی کے سفر اور اس سے حاصل ہونے والے آرام کے ساتھ ساتھ ان کی زندگی میں رونما ہوئی تبدیلی کے موضوع پر معلومات کے لئے ان سے بات چیت کی۔ مستفیدین کے گھر کا بھی آن لائن اسٹریم کے توسط سے ورچووَل دورہ کیا گیا۔
ہاؤسنگ اور شہری امور کی وزارت کے سکریٹری نے ’ماتر شکتی‘ کو مبارکباد پیش کی اور اس حقیقت کی وضاحت کرتے ہوئے بتایا کہ کس طرح خواتین پی ایم اے وائی  کے تحت گھر حاصل ہونے کے بعد خود کو کتنا بااختیار محسوس کرتی ہیں۔ انہوں نے کہا کہ محترم وزیر اعظم نے گھر کے مالکانہ حق کے توسط سے خواتین کو بااختیار بنانے کے لئے اس اسکیم کا تصور پیش کیا تھا۔ سکریٹری موصوف نے کہا کہ ہم خود کو خوش قسمت سمجھتے ہیں کہ لاکھوں افراد کو ان کے خوابوں کا گھر فراہم کر رہے ہیں۔
جناب مشرا نے ’پی ایم اے وائی  کے توسط سے خواتین کی اختیارکاری‘ کے عنوان سے تفصیلی معلومات جاری کی۔ اس میں پی ایم اے وائی  کی خواتین مستفیدین کی ترغیباتی کہانیاں شامل ہیں۔ یکم جنوری 2021 کو محترم وزیر اعظم کے ذریعہ جی ایچ ٹی سی۔ بھارت کے تحت لائٹ ہاؤس پروجیکٹس  کے آغاز کے دوران ان مستفیدین کو اعزاز سے نوازا گیا۔ انہوں نے کہا کہ زندگیوں کو تبدیل کردینے والی کہانیاں خواتین کے لئے ترغیب کا باعث ثابت ہوں گی۔
ہاؤسنگ اور شہری امور کی وزارت کے سکریٹری کے ذریعہ ’پی ایم اے وائی  ایوارڈس 2021 ۔ سو دن کی چنوتی‘ کا آغاز کیا گیا۔ یہ مہم معینہ مدت کے اندر گھروں کو تیزی سے تعمیر کرنے اور ان کو سونپنے کے لئے ریاستوں / مرکز کے زیر انتظام علاقوں کے درمیان ایک صحت مند مسابقت کو بڑھاوا دے گی۔ اس چنوتی کی اہمیت کو بتاتے ہوئے، سکریٹری موصوف نے تمام ریاستوں / مرکز کے زیر انتظام علاقوں / یو ایل بی اور دیگر حصہ داروں سے ان مکانات کی تعمیر جلد مکمل کرتے ہوئے مستفیدین کو تقسیم کیے جانے کو یقینی بنانے کی اپیل کی۔
ہاؤسنگ اور شہری امور کی وزارت کے سکریٹری نے کہا کہ سال 2021 مشن کے لئے بہت اہم ہے اور اس سے وابستہ افراد کو اہداف کی حصولیابی کے لئے مسلسل کام کرتے رہنا چاہئے۔
ہاؤسنگ اور شہری امور کی وزارت میں سبھی کے لئے مکان کے جوائنٹ سکریٹری اور ایم ڈی جناب امرت ابھیجات نے ’پی ایم اے وائی  ایوارڈ 2021۔ سو دن کی چنوتی‘ کی تفصیلات اور معیارات کے بارے میں ریاستوں اور مرکز کے زیر انتظام علاقوں کو معلومات فراہم کی۔ انہوں نے کہا کہ ملک کے عوام کو پی ایم اے وائی  اسکیم کے تحت مطلوبہ نتائج فراہم کرنے کے لئے، ریاستوں/مرکز کے زیر انتظام علاقوں کو مشن کی ضرورتوں کے مطابق کام کرنا چاہئے اور 100 فیصد نتائج دینے چاہئیں۔
پروگرام کے اختتام پر، یو ایل بی نے پی ایم اے وائی  کے توسط سے خواتین کو بااختیار بنانے پر مرتکز ایک گروپ ڈسکشن کا اہتمام کیا، جس میں فیض یافتگان نے اپنے گھروں اور اپنی اختیارکاری کی کہانیوں کو ساجھا کرتے ہوئے تبادلہ خیالات کیے۔
پی ایم اے وائی  نفاذ کے اپنے چھٹویں برس میں ہے۔ اب تک، 112 لاکھ مکانات کے اندازاً مطالبے کے مقابلے میں وزارت نے 111 لاکھ مکانات کو منظوری دی گئی ہے، جس میں سے 73 لاکھ زیر تعمیر ہیں اور 43 لاکھ سے زائد مستفیدین کو سونپے جا چکے ہیں۔
ایک گھر تک رسائی ایک شخص کی سماجی ، اقتصادی خوشحالی اور وقار کا بنیادی اشارہ ہے۔ اس حقیقت کو تسلیم کرتے ہوئے، گھر کے مالکانہ حق کو یقینی بنانے کے توسط سے یہ مشن خواتین کی اختیارکاری کی رفتار کو مہمیز کرتا ہے۔
________
ش ح ۔اب ن
U-2343
(Visitor Counter : 102